b'\n_START_ARTICLE_\nFarmall (traktori)\n_START_PARAGRAPH_\nFarmall on amerikkalainen maataloustraktorimerkki, jota valmisti International Harvester. Traktorin valmistus alkoi vuonna 1924. Merkin edelt\xc3\xa4ji\xc3\xa4 olivat Mogul ja Titan, joiden valmistusksen aloittivat vuonna 1902 McCormick ja Deering. Farmall oli entist\xc3\xa4 nykyaikaisempi ja kevytrakenteisempi maatalouden yleisk\xc3\xa4ytt\xc3\xb6\xc3\xb6n suunniteltu traktori kuin edelt\xc3\xa4j\xc3\xa4ns\xc3\xa4. Traktorissa oli vakiovarusteena voimanulosottoakseli. Tekninen innovaatio kokeilu voimanulosotosta oli aloitettu Mogulilla jo vuonna 1919. Traktori oli suunniteltu erityisesti amerikkalaisille riviviljelmille kolmipy\xc3\xb6r\xc3\xa4isen\xc3\xa4. Siin\xc3\xa4 oli useita ty\xc3\xb6koneiden kiinnityspisteit\xc3\xa4 takana, keskell\xc3\xa4 ja edess\xc3\xa4. Moottorit olivat aluksi petrolik\xc3\xa4ytt\xc3\xb6isi\xc3\xa4.'